*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*202. számú előterjesztés*

Bátaszék Város Önkormányzat Képviselő-testületének 2018. július 25-én

16,00 órakor megtartandó RENDKÍVÜLI ülésére

*az „Iparterület fejlesztése Bátaszéken” elnevezésű projekt kommunikációs tervének jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság: 2018. 07.25. |

***Tisztelt Képviselő-testület!***

Az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

Kötelezően megvalósítandó tevékenység a nyilvánosság biztosítása. A kedvezményezett a projekt megvalósítása során köteles a hatályos jogszabályokban meghatározott tájékoztatási és nyilvánossági kötelezettségeknek eleget tenni, a projektről és a támogatásról az ott meghatározott módon és tartalommal információt nyújtani. A megítélt támogatási összeg nagyságára tekintettel kötelező kommunikációs tervet készíteni.

A kommunikációs terv a projekt életútjához kapcsolódó kommunikációs tevékenységeket, azok időbeni ütemezését és az eszközökhöz rendelt költségeket tartalmazza.

A Bátaszékért Marketing Nonprofit Kft. elkészítette a kommunikációs tervet, melyet jóváhagyásra javaslunk.

***H a t á r o z a t i j a v a s l a t :***

**az „Iparterület fejlesztése Bátaszéken” elnevezésű projekt kommunikációs tervének jóváhagyására**

Bátaszék Város Önkormányzatának Képviselő-testülete;

az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú projekt kommunikációs tervét a jelen határozat 1.sz. mellékletének megfelelő tartalommal jóváhagyja.

*Határidő:* 2018. július 31.

*Felelős*: Takácsné Gehring Mária aljegyző

(kommunikációs terv megküldéséért)

*Határozatról értesül*: Irányító Hatóság

Magyar Államkincstár

Tolna Megyei Önkormányzati Hivatal

Bátaszéki KÖH városüz. iroda

Bátaszéki KÖH pénzügyi iroda

irattár